 இந்நாட்டை நானாள வேண்டு மென்ற எண்ணமே எனக்கில்லை; என்றன் தந்தை  அந்நாளில் சாகுங்கால் எனைஅ ழைத்தே அங்கையினைத் தன்மார்பில் அழுத்தி, 'அப்பா  உன்னைநான் ஓருறுதி கேட்கின் றேன்நீ ஒப்பிடுக, உன்னாளில் வேழ நாட்டின்  மன்னவரின் அருள்பெற்றுக் கதிர்நாட் டுக்கு மன்னவனாய் இரு! நமது மானங் காப்பாய்.'   எனக்கூறி உயிர்நீத்தான்; அதனா லன்றோ எழில்வேழ நாட்டினில்நான் அடைந்தி ருக்கும்  தனிப்பெருமை, தனிமகிழ்ச்சி இவற்றை யெல்லாம் தவிர்ப்பதற்கும் துணிகின்றேன்; ஐய னேநீ  எனைத்தமிழில் 'படைத்தலைவா' என்ற ழைக்கும் இன்பத்துக் கீடாக இந்த வையம்  தனைத்தரினும் ஒப்பேனே! ஒருசொல் சொல்க; 'தாளடைந்த நரிக்கண்ணன் ஆள்க' என்றே! 